तामुलपुर, 2 मे 2022: बिटिआरनि तामुलपुर जिल्लायाव सुबुं माहारिखौ लाजिफोनांनाय मोनसे मुगैथाव जाथाय।  बिफायानो गावनि आंगो फिसाजोखौ इनायै जिनाहारि खालामदों।  बे जाथाया तामुलपुर जिल्लानि सिङाव थानाय कुमारिकाताआव नुजाथिदों।  जाथायनि बागै मिथिनो मोन्नाय बादिब्ला, फुंनि समाव जौ फेनाय बिफाया न’आव रावबो गैयै खाबुखौ लानानै गावनि 13 बोसोर बैसोनि फिसाजोखौ इनायै जर-जुलुम जिनाहारि खालामनो नाजाबाय थानाय समावनो हिन्जावसानि गाबख्रावनाय सोदोबखौ खोनानै बिबैआ खारबोयो आरो हिन्जावसाखौ लांसुनिया बिफानिफ्राय रैखा खालामो।
 बे मुगैथाव जाथायखौ मिथिनानै साखाथिनि सुबुंफोरा नखराव जमा जाफैयो आरो खौरां हरनाय लेखायै कुमारिकाता पुलिसआ नखराव सफैनानै लांसुनिया बिफाखौ हमो आरो बेनि हेंथायै PS C/No 85/22, U/s- 376 IPC & R/W Sec 4 of POCSO Act.  नि गसरखौ पुलिसआ आजावना लानानै दासान्दि लांसुनिया बिफानि हेंथायै साजानि गेजेरजों सोंनाय-फिननाय खालामनाया सोलिगासिनो होन्ना पुलिसनि सुलुङा फोरमायदों। 